अगर रणबीर कपूर की बॉक्स ऑफिस पर पिछली सुपरहिट फिल्म का नाम याद करें तो करण जौहर के बैनर तले बनी ये जवानी है दीवानी ही उनकी पिछली सुपरहिट फिल्म थी। लंबे अर्से से एक अदद हिट को तरस रहे रणबीर कपूर की हिट की तलाश शायद इसबार फिर करण जौहर के बैनर से ही पूरी हो जाए। बतौर डायरेक्टर स्टूडेंट ऑफ द ईयर के बाद करण ने दोबारा डायरेक्शन की कमान संभाली तो एक बार फिर उन्होंने इमोशन और म्यूजिक का सहारा लेकर फिल्म बनाई। बेशक फिल्म को रिलीज से पहले सेंसर और पाक कलाकारों को लेकर उठे विवादों का सामना करना पड़ा लेकिन इसका सीधा फायदा आज फिल्म की रिलीज के दिन बॉक्स ऑफिस पर नजर आया। फिल्म को कई सिंगल स्क्रीन थिएटरों में 80 से 90 फीसदी की ओपनिंग मिली तो नॉर्थ इंडिया के मल्टिप्लेक्सों में पचास से सत्तर फीसदी तक ऑक्यूपेंसी मिली। करण ने इस फिल्म पर करीब 85 करोड़ से ज्यादा का बजट लगाया। ऐसे में ढाई हजार से ज्यादा स्क्रीन पर रिलीज हुई यह फिल्म अगर अगले 5 दिन करीब 60 से 70 फीसदी की ऑक्यूपेंसी करती है तो फिल्म प्रॉफिट में आ जाएगी। रिलीज से पहले मीडिया में रणबीर कपूर और ऐश्वर्या रॉय बच्चन के अंतरंग सीन्स को लेकर बहुत अटकले लगाई जा रही थीं, लेकिन अब फिल्म देखने के बाद लगता है सेंसर ने इनमें से ज्यादातर सीन्स पर अपनी कैंची चला दी है। पाक ऐक्टर फवाद खान की वजह से विवादों में रहने की वजह से फिल्म का यंगस्टर्स में क्रेज इस कद्र बढ़ा कि बॉक्स ऑफिस पर यंगस्टर्स का जमघट नजर आया। कहानी: अयान (रणबीर कपूर) बेशक अच्छा नहीं गाता लेकिन उसका सपना मोहम्मद रफी जैसा नामी सिंगर बनना है। अपने पापा के डर से अयान ने सिंगर बनने का सपना दिल में दबाकर लंदन में एमबीए की स्टडी कर रहा है। बिंदास टाइप की अपनी अलग दुनिया में रहने वाली अलीजा के बॉयफ्रेंड डॉक्टर अब्बास (इमरान अब्बास) का मिजाज अलीजा के ठीक उलट है। उसे डांस, पार्टीबाजी पसंद नहीं है। इसी बीच एक दिन अयान और अलीजा मिलते हैं और उन्हें लगता है जिनके साथ वह दोनों डेटिंग कर रहे हैं वह उन जैसे बिल्कुल हैं। सो अलीजा अपने बॉयफ्रेंड और अयान अपनी लवर को छोड़कर मौजमस्ती करने पैरिस निकलते हैं। पैरिस में अयान को अहसास होता है कि वह अलीजा से बेइंतहा प्यार करता है, लेकिन अलीजा अयान को अपने दोस्त से ज्यादा कुछ नहीं समझती। देखिए, आपको दीवाना बना देंगी ऐश्वर्या और रणबीर की ये हॉट तस्वीरेंअलीजा का कुछ अर्सा पहले डीजे अली (फवाद खान) के साथ ब्रेकअप हो चुका है। ऐसे में ब्रेकअप के सदमे से उभरने के लिए अलीजा अपना ज्यादा वक्त अयान के साथ गुजारती है। अचानक एक दिन अली फिर अलीजा की जिंदगी में लौट आता है। अलीजा अब अयान को छोड़ अली के साथ उसके शहर लखनऊ जाकर उससे निकाह कर लेती है। यहीं कहानी में सबा खान (ऐश्वर्या राय बच्चन) की एंट्री होती हैं जो शेरोशायरी करती है। सबा बेइंतहा खूबसूरत है। अयान भी अब अच्छा सिंगर बन चुका है। सबा की एंट्री के बाद कहानी में ऐसा टर्निंग पॉइंट आता है जो दर्शकों को झकझोर देता है।रणबीर-अनुष्का के किसिंग सीन पर चली सेंसर की कैंचीऐक्टिंग: पूरी फिल्म रणबीर कपूर और अनुष्का शर्मा के इर्दगिर्द घूमती है। रॉक स्टार के बाद रणबीर इस फिल्म में एकबार फिर सिंगर और लवर के रोल में हैं। अयान के किरदार में यकीनन रणबीर ने अच्छी ऐक्टिंग की है। वहीं बिंदास अलीजा के किरदार को अनुष्का शर्मा ने अपनी दमदार ऐक्टिंग से जीवंत कर दिखाया है। इंटरवल से पहले और बाद अनुष्का टोटली डिफरेंट शेड में नजर आई और अपनी बेहतरीन ऐक्टिंग के दम पर छा गई। फवाद खान और ऐश्वर्या को बेशक ज्यादा फुटेज नहीं मिली, लेकिन इन दोनों ने अपने किरदार को अच्छे ढंग से निभाया है। शाहरूख खान और आलिया भट्ट की फिल्म में सरप्राइज एंट्री है जो दर्शकों के बीच एनर्जी लाती है। निर्देशन: अगर बतौर डायरेक्टर करण जौहर की बात की जाए तो स्टूडेंट ऑफ द ईयर के करीब चार साल बाद एकबार फिर उन्होंने निर्देशन की कमान संभाली है। म्यूजिकल और इमोशनल सीन्स को फिल्माने में करण की गजब मास्टरी है। इंटरवल से पहले जहां उन्होंने फिल्म में मौज मस्ती का ऐसा पुट रखा जो यंगस्टर्स की कसौटी पर सौ फीसदी खरा उतरता है तो वहीं इंटरवल के बाद करण ने इमोनश का तड़का लगाया है, स्क्रिप्ट की डिमांड के मुताबिक करण ने फिल्म की शूटिंग लंदन, पैरिस, ऑस्ट्रिया में भी की। इंटरवल से बाद फिल्म की रफ्तार कुछ थम जाती है, लेकिन करण ने सुरीले म्यूजिक और खूबसूरत लोकेशन का सहारा फिल्म को कहीं कमजोर नहीं होने दिया।पढ़ें: ऐश्वर्या-रणबीर के इंटीमेट सीन पर पड़ ही गई सेंसर बोर्ड की नज़र पढ़ें: अनुष्का ने 'ऐ दिल है मुश्किल' के लिए पहना 17 किलो का लहंगासंगीत: रिलीज से पहले ही इस फिल्म के कई गाने म्यूजिक चार्ट में टॉप फाइव में शामिल हो चुके है, करण ने इन गानों को पूरी भव्यता के साथ ऐसे ढंग से फिल्माया हैं जो यंगस्टर्स की कसौटी पर पूरी तरह से खरे उतरते है। बुलया, ब्रेकअप और टाइटिल सॉन्ग ए दिल है मुश्किल पहले से यंगस्टर्स की जुबां पर है। वहीं करण ने फिल्म में सत्तर-अस्सी के दशक के कई सुपरहिट गानों को फिल्म में अलग ढंग से फिल्माया है। क्यों देखें : अगर आप रणबीर कपूर और अनुष्का के फैन हैं तो अपने पसंदीदा इन दोनों स्टार्स की बेहतरीन परफार्मेंस को देखने और सुरीले संगीत का आनंद लेने के लिए फिल्म देखी जा सकती है। बेहद खूबसूरत विदेशी लोकेशन और सुरीला संगीत फिल्म की एक और यूएसपी है।   मुंबई पुलिस से करण जौहर की फिल्म को सुरक्षा मिलना 'मुश्किल' वर्जिन करण जौहर पर रणबीर ने किया यह खुलासा! 'ऐ दिल है मुश्किल' का विरोध जारी रखेगी MNS